ΓΡΑΠΤΗ ΕΡΩΤΗΣΗ P-0624/01

υποβολή: Theresa Villiers (PPE-DE) προς την Επιτροπή

(22 Φεβρουαρίου 2001)

Θέμα: Ευρωπαϊκό Συμβούλιο της Λισσαβόνας και χρηματοοικονομικέςπηρεσίες

Το Ευρωπαϊκό Συμβούλιο 2000 της Λισσαβόνας κάλεσε το Συμβούλιο να προωθήσει την εργασία στους δείκτες διαρθρωτικής απόδοσης και ναποβάλει έκθεση μέχρι το τέλος του 2000. Επετεύχθη ο στόχος αυτός;

Το Ευρωπαϊκό Συμβούλιο 2000 της Λισσαβόνας ανέφερε ότι θα πρέπει να αναληφθούν ενέργειες ώστε να τεθεί ένα αυστηρό χρονοδιάγραμμα έτσι ώστε το πρόγραμμα δράσης για τις χρηματοοικονομικέςπηρεσίες να εφαρμοσθεί μέχρι το 2005. Τι ενέργειες έχουν αναληφθεί μέχρι σήμερα;

Το Ευρωπαϊκό Συμβούλιο 2000 της Λισσαβόνας ανέφερε ότι θα πρέπει να ληφθούν μέτρα για να διευκολυνθεί η μεγαλύτερη δυνατή πρόσβαση σε επενδυτικά κεφάλαια σε κοινοτικό επίπεδο, συμπεριλαμβανομένων των ΜΜΕ, μέσω ενόςαπλού ενιαίου διαβατηρίουγια τους εκδίδοντες. Τι μέτρα έχουν ληφθεί σχετικά;

Απάντηση του κ. Solbes Mira εξ ονόματος της Επιτροπής

(24 Απριλίου 2001)

Η Επιτροπή εξέδωσε ανακοίνωση σχετικά με διαρθρωτικούς δείκτες στις 27 Σεπτεμβρίου 2000(1). Το Συμβούλιο Ecofin ενέκρινε στις 7 Νοεμβρίου 2000 έκθεση της επιτροπής οικονομικής ολιτικής με τίτλο Διαρθρωτικοί δείκτες: ένα μέσο για καλύτερες διαρθρωτικές πολιτικές το οποίο περιείχε μια δέσμη δεικτών διαρθρωτικής απόδοσης. Επίσης, το Ecofin συμφώνησε στις 7 Νοεμβρίου 2000 με την Επιτροπή για ένα κατάλογο διαρθρωτικών δεικτών για χρήση στην έκθεση σύνθεσης της Επιτροπής στο Ευρωπαϊκό Συμβούλιο της Στοκχόλμης. Ο συμφωνηθείς κατάλογος βασίστηκε στην ανακοίνωση της Επιτροπής και στην έκθεση της επιτροπής οικονομικής πολιτικής. Η γαλλική προεδρία του Ecofin διαβίβασε τον κατάλογο δεικτών στο Ευρωπαϊκό Συμβούλιο της Νίκαιας κατά τη διάρκεια της συνεδρίασης που έλαβε χώρα στο τέλος του 2000 περατώνοντας έτσι το καθήκον που της ανατέθηκε στο σημείο 18 των συμπερασμάτων του Ευρωπαϊκού Συμβουλίου της Λισσαβόνας που καλούσε το Συμβούλιο να επιταχύνει τις εργασίες σχετικά με τους δείκτες διαρθρωτικής απόδοσης και να συντάξει έκθεση μέχρι το τέλος του 2000. Η Επιτροπή χρησιμοποίησε αυτούς τους δείκτες στη συνθετική έκθεση προς το Ευρωπαϊκό Συμβούλιο της Στοκχόλμης.

Η Επιτροπή παρακολουθεί και ελέγχει την πρόοδο για το σχέδιο δράσης(2) μέσω της ομάδας πολιτικής για τις χρηματοοικονομικέςπηρεσίες. Η ομάδα αποτελείται από προσωπικούς εκπροσώπους τωνπουργών οικονομικών και προεδρεύεται από το αρμόδιο για την εσωτερική αγορά μέλος της Επιτροπής. Από το Συμβούλιο της Λισσαβόνας η συχνότητα συνεδριάσεων αυξήθηκε από τρεις σε τέσσερις συνεδριάσεις ανά έτος. Η ομάδα αναφέρει δύο φορές ετησίως στο Ecofin σχετικά με την πρόοδο. Η πιο πρόσφατη έκθεση, που παρουσιάστηκε στο Ecofin στις 27 Νοεμβρίου 2000, δήλωσε, παρά τις σημαντικές επιφυλάξεις, ότι η πρόοδος ήταν ικανοποιητική. Στην έκθεση, η Επιτροπή διακρίνει ένα κριτικό σημείο για μέτρα προτεραιότητας του σχεδίου δράσης ενόψει της τήρησης της καταληκτικής ημερομηνίας του 2005. Η επόμενη έκθεση για την πρόοδο θα παρουσιαστεί στο Ecofin στις 5 Ιουνίου 2001.

Ακόμα, η Επιτροπή άρχισε μια ενισχυμένη συνεργασία μεταξύ του Ευρωπαϊκού Κοινοβουλίου, του Συμβουλίου και της ιδίας στα πλαίσια της ομάδας 2005. Η ομάδα εργασίας αυτή είναι ανεπίσημη και έχει ως στόχο την επιτάχυνση τηςλοποίησης του σχεδίου δράσης μέσω εναρμόνισης των χρονοδιαγραμμάτων των τριών θεσμικών οργάνων και έγκαιρης αναγνώρισης στρατηγικών προβλημάτων.

Η Επιτροπή, όπως προβλέπεται από το σχέδιο δράσης για τις χρηματοοικονομικέςπηρεσίες και απαιτείται από το Ευρωπαϊκό Συμβούλιο της Λισσαβόνας, θα εκπονήσει πρόταση για μια οδηγία που θα εισάγει το μοναδικό διαβατήριο για τους εκδίδοντες. Στην πιο πρόσφατη έκθεση προόδου προς το Ecofin στις 27 Νοεμβρίου 2000, το μέτρο αυτό αναγνωρίσθηκε ως βασική προτεραιότητα του σχεδίου δράσης. Η σπουδαιότητα του μέτρου επιβεβαιώθηκε στην τελική έκθεση Lamfalussy της 15ης Φεβρουαρίου 2001. Ένα προσχέδιο οδηγίας έχει τώρα εκπονηθεί και έχει αποσταλεί για ενδοϋπηρεσιακές διαβουλεύσεις.

(1) COM(2000)594 τελικό.

(2) COM(1999)232 τελικό.